**BASLAWÍSH TÁLIM QÁNIGELIGINIŃ TEST**

**SPECIFIKACIYASÍ**

Bul test specifikaciyanıń maqseti baslawısh tálim baǵdarında sabaq berip atırǵan qánigege qoyılǵan minimum bilim dárejesin anıqlaw ushın qollanılatuǵın test variantlarınıń strukturası hám qoyılatuǵın talaplardı belgilewden ibarat. Bul hújjetke aprobaciyalar nátiyjesinde alınǵan qosımshalar, ózgerisler hám dúzetiwler kiritiliwi múmkin.

1. **Baslawısh tálim baǵdarı pánlerinen bilim, kónlikpe hám uqıplılıqlardı bahalawdıń test sınaǵı túrleri**

Baslawısh tálim baǵdarın pitkergen qánigelerdiń bilimlerin bahalawdıń test sınaǵı tártibi tómendegi eki bólimnen ibarat:

1. Baslawısh tálim qánigeleriniń tayarlıǵın bahalaw;

Bul bólimge tiyisli tapsırmalar ulıwma baslawısh tálim qánigesi iyelewi lazım bolǵan bilim, kónlikpe hám kompetenciyalardı bahalawǵa arnalǵan tapsırmalardan ibarat boladı;

2.Baslawısh tálim baǵdarı qánigeligi boyınsha alǵan ámeliy kónlikpelerdi bahalaw.

Baslawısh tálim baǵdarınıń, yaǵnıy, pedagogika, psixologiya, arnawlı metodika hám qosımsha qánigelik boyınsha iyelewi lazım bolǵan ámeliy kónlikpeler toplamın avtomatizm dárejesinde iyelegeni hám qollay biliwi tekeseriledi;

1. **Ulıwma orta bilim beriw mektepleriniń baslanǵısh klass oqıtıwshılarınıń tálim baǵdarınan bilimlerdi bahalawda test sınaǵında qamtıp alınǵan baslawısh tálimniń mazmun tarawları**

Baslawısh tálim baǵdarın pitkergen bakalavrlarınıń bilimin bahalawda usı baǵdar boyınsha mamanlıq talaplarına sáykes hám túrles bolǵan ádebiyatlar tiykarında baslanǵısh tálimniń tómendegi mazmun tarawların qamtıp aladı:

1. Oqıw sawatxanlıǵı;

2. Ana tili;

3. Matematika;

4. Tábiyiy pánler;

5. Tárbiya.

**V**. **Baslanǵısh tálim baǵdarınan test sınaqları tiykarında talabannıń bilimin bahalawǵa qoyılatuǵın tayarlıq talapları:**

Test sınaǵı tiykarında baslanǵısh tálimbaǵdarınan talabannıń bilimleri tómendegi baslanǵısh tálim tayarlıqqa qoyılatuǵın talaplar tiykarında bahalanadı:

**1. Ana tili**

sóylew sesleri hám háripler, sóz quramı, fonetikalıq qubılislar, seslerdiń sıpatlaması, qosımtalardıń orfografiyası, qospa hám jup sózler orfografiyası temaları sheńberinde test tapsırmaların isley alıwı;

sózlerdiń leksikalıq mánisi, bir mánili hám kóp mánili sózler, awıspalı mánili sózler, omonimler hám sinonimler hám antonimler sıyaqlı temalar sheńberinde test tapsırmaların isley alıwı;

oqıp túsiniw qábiletiniń bar ekenligi;

mánili hám kómekshi sóz shaqapları, mánili hám kómekshi sóz shaqaplarına kirmeytuǵın sózler temaları sheńberinde test tapsırmaların isley alıwı;

sóz dizbekleri hám jay gáp, gáptiń bas aǵzaları, gáptıń ekinshi dárejeli aǵzaları temaları sheńberinde test tapsırmaların isley alıwı;

sóylew usılları, sóylew bólimleriniń ayırım formalarınan paydalanıw, stilistik qátelerdi anıqlay alıwı boyınsha test tapsırmaların isley alıwı.

**2. Oqıw sawatxanlıǵı**

xalıq awızeki dóretiwshiligine tiyisli temalar menen baylanıslı talqılawlardı ámelge asıra alıwı;

ǵárezsizlik dáwiri qaraqalpaq poeziyası, prozası, kórkem xarakter hám ádebiy tip, qosıq qurılısı, metafora, metonimiya, teńew, janlandırıw, epitet, uyqas, redif sıyaqlı kórkemlew quralları temaları sheńberinde test tapsırmaların isley alıwı;

ádebiyat teoriyasına, ádebiyattanıwdıń quram bóleklerine tiyisli test tapsırmaların isley alıwı;

klassik ádebiyat wákilleriniń dóretpelerin talqılay alıw;

házirgi dáwirdegi qaraqalpaq jazıwshı, shayırlarınıń shıǵarmaların biliw, talqılay alıw, usı dóretpeler sheńberinde test tapsırmaların isley alıwı.

**3. Matematika**

Natural, bólshek, pútin sanlar ústinde ámellerge tiyisli esaplawlardı orınlaw;

Algebralıq ańlatpalar hám forma almastırıwlardı, teńlemelerdi orınlaw;

Geometriyalıq formalar, geometriyalıq baqlaw júrgiziw hám másele sheshiw. Matematikalıq modellerdi qurıw hám izertlew;

Statistika hám itimallıq, jıynaqlar hám logika elementleri, maǵlıwmatlardı statistikalıq analiz etiw, kombinatorika tiykarlarına tiyisli máselelerdi sheshiw;

Ólshemler hám onıń qollanıwlarına tiyisli tapsırmalardı orınlaw.

**4. Tábiyiy pánler**

Quyash sisteması hám onıń dúzilisi, planetalar, Jer hám Aydıń qásiyetlerin; Jerdiń forması, ólshemlerin, háreketi Jerdiń ishki dúzilisi, litosfera, gidrosfera, atmosfera qatlamları hám olarda júz beretuǵın proceslerdi; Materiklar hám Dúnya okeanları, Jer júzi tábiyatı (geosistemalar) hár túrliligine tásirin túsiniwi hám onıń bólimleriniń dúzilisi, olardan aqılǵa uǵras paydalanıwdıń áhmiyetin, planetamız tábiyatındaǵı ornın xarakteristikalaw;

Orta Aziya hám Ózbekstannıń geografiyalıq ornı, maydanı hám shegaralarına tiyisli tapsırmalardı orınlay alıw, Ózbekstan Respublikasınıń aymaqlıq dúzilisi, tábiyiy sharayat hám resurslarınıń xalıq jaylasıwı, xalqınıń sanı, 12 wálayat, Qaraqalpaqstan Respublikası hám de Tashkent qalasınıń kompleks geografiyalıq xarakteristikasın biliw, parıqlay alıw, salıstırıw, analiz etiwge tiyisli tapsırmalardı orınlay alıw;

Tábiyat, álem, álemniń dúzilisi, onda keship atırǵan hádiyse hám proceslerdi úyreniwdiń metodologiyalıq tiykarın ilimiy biliw, biologiya páni tarmaqları, turmıs hám tirishiliktiń mánisi, ósimlikler hám haywanlar sistematikasın parıqlay alıw, salıstırıw, analiz etiw, klassifikaciyalawdı ámelde qóllawǵa tiyisli tapsırmalardı orınlay alıw.

**5. Tárbiya**

Insannıń ruwxıy hám etikalıq qádiriyatlarınıń mazmun hám mánisin ajrata alıw;

puqaralıq sezimi, aktiv puqaralıq poziciyasın biliw;

óz-ózin ańlaw, sezimlerdi aańlaw hám ańlatıwdı úyreniw, óz-ózin unamlı bahalawǵa tiyisli tapsırmalardı orınlaw;

inson hám jámiyet, milliy dástúrler, ruwxıy hám ulıwma insanıylıq qádiriyatlardı húrmet etiwge tiyisli pikirlerdi ajrata alıw;

ekologiyalıq tárbiya, ekologiyalıq mashqalalardı úyreniw hám analiz etiw, anıq juwmaqlar shıǵarıw, nátiyjeli qararlar qabıllawdı biliw.

**Esletpe 1:** Bul talaplar ulıwma jaǵdayda berilip, olar baslanǵısh tálim baǵdarınıń ámeldegi mamanlıq talaplarınan kelip shıǵıp, baslanǵısh tálim baǵdarınan bilimlerdi bahalawda talabannıń test sınaǵı tapsırmaları járdeminde tómendegi aqılıy iskerlik túrleri bahalanadı:

1. Biliw – 5

2. Qollaw – 25

3. pikirlew – 5

**IV. Baslanǵısh tálim baǵdarı qánigeleri bilimlerdi bahalawdıń attestaciyası test sınaǵı specifikaciyası (formatı)**

|  |  |  |  |  |
| --- | --- | --- | --- | --- |
|  | **Bahalanatuǵın talaplar** | **Mazmun tarawı** | **Tapsırma sanı** | **Bahalanatuǵın aqılıy iskerlik** |
| 1 | Oqıw sawatxanlıǵı | I | 7 | Biliw |
| Qollaw |
| Qollaw |
| Qollaw |
| Qollaw |
| Qollaw |
| Pikirlew |
| 2 | Ana tili | II | 9 | Biliw |
| Qollaw |
| Qollaw |
| Qollaw |
| Qollaw |
| Qollaw |
| Qollaw |
| Qollaw |
| Pikirlew |
| 3 | Маtematika | III | 9 | Biliw |
| Qollaw |
| Qollaw |
| Qollaw |
| Qollaw |
| Qollaw |
| Qollaw |
| Qollaw |
| Pikirlew |
| 4 | Tábiyiy pánlar | IV | 7 | Biliw |
| Qollaw |
| Qollaw |
| Qollaw |
| Qollaw |
| Qollaw |
| Pikirlew |
| 5 | Tárbiya | V | 3 | Biliw |
| Qollaw |
| Pikirlew |
|  | **Jami:** |  | **35** | **Biliw-5**  **Qollaw-25**  **Pikirlew-5** |

**Esletpe 2:** test sınaǵınıń joqarıda keltirilgen (testler sanı, ajıratılǵan waqtı, balı, quramalılıq dárejesi sıyaqlı) kórsetkishlerge tájiriybe sınaq nátiyjeleri hám ilimiy tiykarlı talqılawdan kelip shıǵıp, tiyisli ózgerisler kirgiziliwi múmkin.

**V. Baslanǵısh tálim baǵdarı boyınsha bilimlerdi bahalawdıń bólimleri boyınsha salıstırmalı kórsetkishleri**

|  |  |  |  |  |  |  |
| --- | --- | --- | --- | --- | --- | --- |
| **№** | **Test sınaǵı bólimleri** | **Qamtıp alınǵan mazmun tarawı** | **Tapsırmalar sanı** | **Ajıratılǵan waqıt** | **Quramalılıq dárejesi** | **Aqılıy iskerlik túri** |
|  | Pedagogtıń baslanǵısh tálim tayarlıǵın bahalaw | I – V | 35 | 90 | I dáreje- 5 II dáreje- 25 III dáreje-5 | Biliw — 10 Qollaw- 50 Pikirlew-10 |

**Baslanǵısh tálim baǵdarı boyınsha tarawlardıń mazmun elementleri kodifikatorı**

Baslanǵısh tálim baǵdarı boyınsha bilimlerdi bahalawda test sınaǵı tapsırmaların dúziw ushın baslanǵısh tálim baǵdarı boyınsha tarawlardıń mazmun elementleri kodifikatorı mamanlıq talapları hám baslanǵısh tálim baǵdarı boyınsha oqıw baǵdarlaması mazmunı tiykarında dúzilgen. Baslanǵısh tálim tarawları mazmun elementleri kodifikatorı Joqarı bilimlendiriw sisteması sheńberinde kózde tutılǵan barlıq mazmun elementleri hám mamanlıq talapların qamtıp aladı.

Kesteniń birinshi baǵanasında baslanǵısh tálim mazmun tarawları kodı, ekinshi baǵanada bahalanatuǵın mazmun elementi kodı hám úshinshi baǵanada test sınaǵında bahalanatuǵın mazmun elementi keltirilgen.

|  |  |  |
| --- | --- | --- |
| **Taraw kodı** | **Bahalanatuǵın mazmun elementi kodı** | **Test sınaǵında bahalanatuǵın mazmun elementi** |
| 1 | **OQIW SAWATXANLIǴI** | |
|  | 1.1.1 | Xalıq awızeki dóretiwshiligi, klassik hám zamanagóy shıǵarma úlgileri. Balalar ádebiyatı tulǵaları |
|  | 1.1.2 | Kórkem shıǵarma qaharmanlarına táriyip bere alıw |
|  | 1.1.3 | Kórkem shıǵarmanıń ideyalıq-tematikalıq ózgesheligi |
| **2** | **ANA TILI** | |
|  | 2.1.1 | Til bilimi bólimleri |
|  | 2.1.2 | Fonetika |
|  | 2.1.3 | Orfografiya |
|  | 2.1.4 | Leksikologiya |
|  | 2.1.5 | Morfemika. Sóz quramı. Sóz jasalıw |
|  | 2.1.6 | Morfologiya (sóz shaqapları) |
|  | 2.1.7 | Sintaksis |
| **3** | **MATEMATIKA** | |
|  | 3.1.1 | Arifmetikalıq ámeller hám teńlemeler |
|  | 3.1.2 | Ámeliy máselelerdi diagrammalar járdeminde sheshiw. Logikalıq hám turmıslıq máseleler |
|  | 3.1.3 | Bólshekler. Bólshekler ústinde ámeller. Bólsheklerdi salıstıra alıw. Payızlar, proporciyalar hám bólsheklerge tiyisli ápiwayı máseleler |
|  | 3.1.4 | Natural, pútin hám racional sanlardı bir-birinen parıqlawǵa tiyisli mısallardı sheshiw. Jup hám taqlıqqa tiyisli qızıqlı standart emes hám tekstli máseleler. |
|  | 3.1.5 | Kólem, forma maydanın tabıwǵa tiyisli geometriyalıq máseleler. Simmetriyaǵa tiyisli ápiwayı geometriyalıq máseleler. |
| **4** | **TÁBIYI PÁNLAR** | |
|  | 4.1.1 | Adam ham onıń ishki aǵzaları. Dem alıw sisteması. Miy hám nerv sisteması. Seziw organları |
|  | 4.1.2 | Haywanlar dúnyası. Omırtqalı hám omırtqasız janıwarlar. |
|  | 4.1.3 | Jer. Jer dúzilisi. Relyef. Quyash sisteması. Planetalar. |
|  | 4.1.4 | Ósimlik hám haywanlardıń Qızıl kitabı |
|  | 4.1.5 | Ósimlikler hám qorshaǵan ortalıq |
|  | 4.1.6 | Energiya. Nur. Kúsh. Háreket. |
|  | 4.1.7 | Jansız tábiyat. Suw, topıraq, hawa. Paydalı qazılmalar |
|  | 4.1.8 | Globus. Karta. Ózbekstannıń hákimshilik aymaqlıq bóliniwi |
|  | 4.1.9 | Kórinbes álem. Paydalı hám zıyanlı bakteriyalar |
| **5** | **TÁRBIYA** | |
|  | 5.1.1 | ádep-ikramlılıq qaǵıydaları |
|  | 5.1.2 | Dástúrler. Ilim hám mádeniyat |
|  | 5.1.3 | Ekologiya hám salamatlıq. Biz hám átirapımızdaǵı álem. |

**VII. Baslawısh tálim baǵdarı boyınsha bilimlerdi bahalawda test sınaǵında kadrlardıń tayarlıq dárejesine qoyılatuǵın talaplar (kónlikpeler)diń kodifikatorı**

Baslawısh tálim baǵdarı boyınsha bilimlerdi bahalawda test sınaǵında talabanlardıń tayarlıq dárejesine qoyılatuǵın talaplar (kónlikpeler)diń kodifikatorı ulıwma orta bilimlendiriw mákemeleri oqıtıwshılarına qoyılatuǵın mamanlıq talapları hám baslawısh tálim baǵdarları boyınsha jaratılǵan oqıw baǵdarlamaları mazmunı tiykarında dúzilgen. Baslawısh tálimniń barlıq baǵdarları boyınsha talaplarınıń kodifikatorı tálim mákemeleri oqıtıwshılarınıń sol taraw boyınsha tayarlıq dárejesine qoyılatuǵın tiykarǵı talaplardı óz ishine aladı. Kesteniń birinshi baǵanasında baslawısh tálimniń mazmun tarawı kodı, ekinshi baǵanasında bahalanatuǵın kónlikpeler kodı hám úshinshi baǵanasında test sınaǵında bahalanatuǵın kónlikpelerge qoyılǵan talaplar keltirilgen.

|  |  |  |
| --- | --- | --- |
| **Taraw kodı** | **Bahalanatuǵın kónlikpeler kodı** | **Test sınaǵında bahalanatuǵın mazmun elementi** |
| 1 | **OQIW SAWATXANLIǴI** | |
|  | 1.1 | Xalıq awızeki dóretiwshiligi, klassik hám zamanagóy shıǵarmaǵa múnásibet bildire alıw Balalar ádebiyatı tulǵaları haqqında maǵlıwmatqa iye bolıw |
|  | 1.2 | Shıǵarma qaharmanlarına táriyip bere alıw |
|  | 1.3 | Shıǵarmanıń ideyalıq-tematikalıq ózgesheligin talqılay alıw |
| **2** | **ANA TILI** | |
|  | 2.1 | Til bilimi bólimleri hám olar arasındaǵı qubılıslardı parıqlaw |
|  | 2.2 | Seslerdiń payda bolıw ornına qaray túrlerin ajırata alıw |
|  | 2.3 | Gáptegi sózlerdiń mánilik túrlerine qaray bóliniwin anıqlaw |
|  | 2.4 | Grammatikalıq mazmundaǵı tapsırmalardı sheshe alıw |
|  | 2.5 | Sóz, turaqlı sóz dizbekleri hám terminlerdiń mánisin túsiniw hám parıqlay alıw |
| **3** | **MATEMATIKA** | |
|  | 3.1 | Ańlatpa quramındaǵı ámeller tártibin anıqlaw hám sheshe alıw. Ápiwayı hám quramalı teńlemelerdi sheshiw |
|  | 3.2 | Turmıslıq hám logikalıq máseleler sheshimin taba alıw. Ámeliy máselelerdi diagrammalar járdeminde sheshiw, chastotalar hám Venn diagramması haqqında maǵlıwmatqa iye bolıw |
|  | 3.3 | Bólshekler. Bólsheklerdi qosıw hám ayırıw ámellerin orınlaw. Bólsheklerdi salıstıra alıw. Payızlar, proporciyalar hám bólsheklerge tiyisli máselelerdi sheshiw |
|  | 3.4 | Natural, pútin hám racional sanlardı bir-birinen parıqlawǵa tiyisli mısallardı sheshiw. Jup hám taqlıqqa tiyisli qızıqlı standart emes hám tekstli máselelerdi sheshiw |
|  | 3.5 | Ápiwayı geometriyalıq figuralardı parıqlaw |
|  | 3.6 | Simmetriyaǵa tiyisli ápiwayı geometriyalıq máseleler sheshiw |
| **4** | **TÁBIYI PÁNLAR** | |
|  | 4.1 | Adam ham onıń ishki aǵzaları, dem alıw sisteması, miy hám nerv sistemasına tiysili hám de seziw organları haqqında maǵlıwmatqa iye bolıw |
|  | 4.2 | Haywanlar hám ósimliklerdiń óz ara baylanıslılıǵın biliw |
|  | 4.3 | Jer planetası, Jerdiń ishki dúzilisi, Jer júziniń relyefi, Quyash sisteması, planetalar haqqında maǵlıwmatqa iye bolıw. |
|  | 4.4 | Omırtqalı hám omırtqasız janıwarlar, quslar hám sút emiziwshiler haqqında qızıqlı maǵlıwmatlardı biliw |
|  | 4.5 | Ósimlikler hám qorshaǵan ortalıq, ósimliklerdiń Qızıl kitabı haqqında maǵlıwmatqa iye bolıw |
|  | 4.6 | Energiya. Nur. Kúsh. Háreket. |
|  | 4.7 | Jansız tábiyat haqqında maǵlıwmatqa iye bolıw |
|  | 4.8 | Globus, karta. Ózbekstan kartası haqqında maǵlıwmatqa iye bolıw |
|  | 4.9 | Kórinbes álem, paydalı hám zıyanli bakteriyalar haqqında hám organizmdi keselliklerden qorǵaw usılları haqqında maǵlıwmatqa iye bolıw. |
| **5** | **TÁRBIYA** | |
|  | 5.1 | Ádep-ikramlılıq qaǵıydaları maǵlıwmatlarǵa iye bolıw |
|  | 5.2 | Dástúrler, ilim hám mádeniyat haqqında maǵlıwmatlarǵa iye bolıw |
|  | 5.3 | Ekologiya hám salamatlıq haqqında bilimlerge iye bolıw |

**VIII. Baslawısh tálim baǵdarınan bilimlerdi bahalawdıń test sınaǵı tapsırmalarınıń bahalaw ólshemleri:**

Baslawısh tálim baǵdarı boyınsha testlerdiń awırlıq dárejesine qaramastan hárbir test ushın 2 ball beriledi. Durıs juwap ushın – 2 ball, nadurıs juwap ushın – 0 ball.

**Test sınaǵına tayarlanıw ushın paydalanılatuǵın ádebiyatlar dizimi:**

1. Ana tili hám oqıw sawatlılıǵı 1-klass. Sh. Ábdinazimov hám b. Tashkent. Respublika bilimlendiriw orayı 2021.

2. Ana tili hám oqıw sawatlılıǵı 2-klass Sh.Ábdinazimov, B.Qutlımuratov, Z.Ismaylova, P.Salieva, G.Qutlımuratova Tashkent-2021.

3. Ana tili hám oqıw sawatlılıǵı 3-klass Tashkent -2022. J.Uspanova, X.Ábdijabbarova

4. Ana tili 4-klass E.Dáwenov, M.Qudaybergenov, J.Uspanova. Nókis “Qaraqalpaqstan” 2020

5. Oqıw kitabı. 4-klass E.Berdimuratov, J.Pirniyazov, Q.Allanazarov, J.Uspanova Nókis “Qaraqalpaqstan” 2020

6. Qaraqalpaq tili 5-klass E. Berdimuratov hám b. Nókis “Bilim” 2020.

7. Matematika 2-klass ushın sabaqlıq. N.Abdurahmonova, L.Urinboyeva. Tashkent: «O‘zbekiston», 2016.

8. Matematika 3-klass ushın sabaqlıq. 1-bólim. I.V.Repyanova. “Novda Edutaiment” Tashkent -2023

9. Tábiyiy pánler 3-klass ushın sabaqlıq. Dúziwshiler: Z.B.Sangirova, K.T.Suyarov, Z.Y.Tillayeva, M.M.Avezov, M.X.Baymuratova, S.Ǵ.Xasanova. Tashkent - 2022

10.Matematika 4-klass ushın sabaqlıq. 1-bólim. N.U.Bikbaeva. “Oqituvchi” Tashkent -2020

11. Tárbiya 4-klass ushın sabaqlıq. S.Shermuxammedova h.t.b. “Ózbekstan” Tashkent – 2020

12. Qaraqalpaq tili hám imla qaǵıydalarınıń jıynaǵı. Dúziwshiler: M.Dáwletov, Sh.Abdinazimov, A.Alniyazov. Nókis: “Bilim”, 2016.

13. Qaraqalpaq tiliniń orfografiyalıq sózligi. Dúziwshiler: M.Dáwletov, Sh.Abdinazimov. Nókis: “Bilim” 2020.